"සලාම්" (ආයුබෝවන්") කියමින් ගෙට ඇතුළු වන්නේ පිරිමි පක්ෂයේ උදවියය. නමුත් නාගරීකරණය වූ සමාජයෙහි අය "සලාම්" කියමින් රචකයාගේ හද දොරින් ඇතුළු වේ. නමුත් ඇගේ ආදරයත්, ළසෝ ගින්නත් ෆර්දාවෙන් වැසී ඇත. ඈ ඇඳ ඇති වලාකුළු සළුවෙන් ඇගේ මුහුණ නමැති අඩ සඳ වැසී ඇත. මෙහිදී වලාකුළු සම කරනුයේ ඈ හැඳි හිජාබයට හෝ බර්කාව ට(සම්ප‍්‍රදායික මුස්ලිම් කාන්තා ඇඳුම්) යි. එයින් ඇගේ ආදරයේ රන් දොරටුවේ වටිනාම මැණික ද වැසී ඇත. ඒ විඳින්නා වූ වේදනා නිසා ඇය හට සිනා වීමටද මතක නැති වී ඇත. රචකයා හා සමීප වීමේ දී ඈ හට (දුකින් වුවද) ඇගේ සංස්කීතිය අමතකව යයි. කුරානයේ අක්ෂර පද දෑසට හමු නොවන්නේ දැයි රචකයා ප‍්‍රශ්න කර සිටිනුයේ එබැවිනි. එසේ අමතක කරන්නට සූදානම් නම් පහන් තරුව සොයා යන්නට (ඈතට පලා යන්නට) රචකයා ඇයට ඇරැයුම් කරයි.